
Návrh

registračný a prestupový poriadok SFZ z (*) 2026

ktorým sa mení a dopĺňa registračný a prestupový poriadok SFZ 
z 10. februára 2015 v znení registračného a prestupového poriadku SFZ z 3. februára 2016, v znení registračného a prestupového poriadku SFZ z 9. mája 2016, v znení registračného a prestupového poriadku SFZ z 9. júla 2016, v znení registračného a prestupového poriadku SFZ z 2. decembra 2016, v znení registračného a prestupového poriadku SFZ z 14. marca 2017, v znení registračného a prestupového poriadku SFZ z 28. júna 2017, v znení registračného a prestupového poriadku SFZ z 7. septembra 2017, v znení registračného a prestupového poriadku SFZ z 30. júna 2018, v znení registračného a prestupového poriadku SFZ z 18. júna 2019, v znení registračného a prestupového poriadku SFZ z 2. júna 2020, v znení registračného a prestupového poriadku SFZ z 8. júla 2020, v znení registračného a prestupového poriadku SFZ z 23. marca 2021, v znení registračného a prestupového poriadku SFZ z 8. júna 2021, v znení registračného a prestupového poriadku SFZ z 28. júna 2022, v znení registračného a prestupového poriadku SFZ z 6. júna 2023, v znení registračného a prestupového poriadku SFZ z 28. júna 2025, v znení registračného a prestupového poriadku SFZ z 5. decembra 2025 





 
Výkonný výbor Slovenského futbalového zväzu podľa článku 7 ods. 3 písm. a) a článku 51 ods. 2 písm. a) stanov Slovenského futbalového zväzu z 3. júna 2016 v znení neskorších noviel stanov schvaľuje tento registračný a prestupový poriadok SFZ:


Čl. I
Registračný a prestupový poriadok SFZ z 10. februára 2015 v znení registračného a prestupového poriadku SFZ z 3. februára 2016, v znení registračného a prestupového poriadku SFZ z 9. mája 2016, v znení registračného a prestupového poriadku SFZ z 9. júla 2016, v znení registračného a prestupového poriadku SFZ z 2. decembra 2016, v znení registračného a prestupového poriadku SFZ z 14. marca 2017, v znení registračného a prestupového poriadku SFZ z 28. júna 2017, v znení registračného a prestupového poriadku SFZ z 7. septembra 2017, v znení registračného a prestupového poriadku SFZ z 30. júna 2018, v znení registračného a prestupového poriadku SFZ z 18. júna 2019, v znení registračného a prestupového poriadku SFZ z 2. júna 2020, v znení registračného a prestupového poriadku SFZ z 8. júla 2020,  registračného a prestupového poriadku SFZ z 23. marca 2021, registračného a prestupového poriadku SFZ z 8. júna 2021, v znení registračného a prestupového poriadku SFZ z 28. júna 2022, v znení registračného a prestupového poriadku SFZ z 6. júna 2023, v znení registračného a prestupového poriadku SFZ z 28. júna 2025, v znení registračného a prestupového poriadku SFZ z 5. decembra 2025 a v znení registračného a prestupového poriadku SFZ z .............. sa mení a dopĺňa takto:

1. V Čl. 3 sa dopĺňa písmeno ah), ktoré znie:

„ah) voľný hráč - hráč bez klubovej a zväzovej príslušnosti.“

Dôvod: Cieľom doplnenia a precizovania legálnej definície pojmu voľný hráč do úvodných výkladových ustanovení poriadku je jednoznačne definovať status hráča, ktorý v danom momente nemá platný zmluvný ani registračný vzťah k žiadnemu klubu a nie je viazaný zväzovou príslušnosťou. Táto explicitná definícia odstráni nejasnosti v aplikačnej praxi matriky pri posudzovaní registrácií hráčov po zániku ich predchádzajúcich klubových záväzkov.

2. V Čl. 12 ods. 4 znie: 

„(4) Ak klub požiada o registráciu hráča, ktorý je registrovaný národným futbalovým zväzom iného štátu, matrika SFZ vyžiada vyjadrenie príslušného národného futbalového zväzu iného štátu v súlade s článkami 22 a 23. Ak klub uvedie v žiadosti, že hráč nie je registrovaný žiadnym národným futbalovým zväzom, matrika SFZ túto skutočnosť overí spôsobom v súlade s príslušnými predpismi FIFA. Ak je na klub uvalený zákaz registrácie nových hráčov zo strany FIFA 7a), tento zákaz sa implementuje a uplatňuje na medzinárodnej aj národnej úrovni pre všetky registrácie vyplývajúce z domáceho alebo medzinárodného prestupu.“

Odkaz pod čiarou 7a) znie: „Obežník FIFA č. 1843 zo dňa 28. apríla 2023 (Zákazy registrácie – Regulačný poriadok pre status a prestupy hráčov / Disciplinárny poriadok FIFA).“

Dôvod: Transpozícia záväzných pravidiel Medzinárodnej futbalovej federácie (FIFA) upravujúcich plošnú aplikáciu sankcie zákazu registrácie nových hráčov. Upresňuje sa povinnosť matriky uplatniť prestupové embargo udelené orgánmi FIFA paralelne aj na národnej úrovni v systéme ISSF.

/

V čl. 12 sa za ods. 12 vkladá ods. 13, ktorý znie:	Comment by Lukáš Pitek: Skúsime nechať aj odsek 4 aj odsek 12?

„(13) Ak sa zákaz registrácie nových hráčov podľa odseku 4 týka aj mládežníckych tímov, klub môže registrovať výhradne maloletých hráčov do 15 rokov, a to v období od 01.05. do 30.06. príslušného roku. Hráči novo registrovaní v mládežníckom tíme počas trvania zákazu registrácie nesmú nastúpiť za prvé družstvo dospelých ani za žiadne iné profesionálne družstvo klubu, a to až do úplného uplynutia alebo zrušenia tohto zákazu.“	Comment by Lukáš Pitek: Nutné prepojiť na Súťažný poriadok SFZ!

Dôvod: Zavedenie osobitnej výnimky pre mládežnícky futbal v súlade s Obežníkom FIFA č. 1843. Ustanovenie chráni rozvoj mladých hráčov a umožňuje potrestanému klubu doplniť súpisky o hráčov do 15 rokov, no striktne len v ohraničenom časovom okne (máj – jún), kedy prebiehajú nábory na novú sezónu. Prísne sa zakazuje zneužitie tejto výnimky v dospelých alebo profesionálnych tímoch klubu.

3. V Čl. 18a sa vypúšťa odsek 2. 

Doterajšie odseky 3 až 9 sa označujú ako odseky 2 až 8. 

Dôvod: Bezpredmetnosť ustanovenia. Ustanovenie upravovalo prechodné obdobie pre dlhodobé hosťovania, pričom v súčasnosti platí striktné obmedzenie dĺžky hosťovania na maximálne 1 rok.

4. Článok 24 vrátane nadpisu znie:

Článok 24 - Zmluva o profesionálnom vykonávaní športu medzi hráčom a klubom
(1) Zmluva o profesionálnom vykonávaní športu upravuje právny vzťah medzi hráčom so statusom profesionála a klubom. Zmluva o profesionálnom vykonávaní športu sa uzatvára výlučne podľa štandardizovaného vzoru zmluvy podľa odseku 14. Na právne vzťahy vyplývajúce zo zmluvy o profesionálnom vykonávaní športu sa vzťahujú ustanovenia § 35 až § 46 zákona č. 440/2015 Z. z. o športe v znení neskorších predpisov (ďalej len „zákon o športe“). Zmluva musí byť uzatvorená v písomnej forme, inak je neplatná. Zmluva musí byť podpísaná klubom a hráčom a musí obsahovať miesto a dátum jej podpisu. Ak hráč ku dňu podpisu zmluvy nedovŕšil 18 rokov veku, zmluvu podpisuje aj jeho zákonný zástupca.
(2) Zmluva o profesionálnom vykonávaní športu musí obsahovať meno, priezvisko, dátum narodenia, štátnu príslušnosť a adresu trvalého pobytu alebo obdobného pobytu hráča. Ak zmluvu podpisuje aj zákonný zástupca hráča, uvedú sa aj jeho údaje podľa predchádzajúcej vety.
Zmluva o profesionálnom vykonávaní športu musí obsahovať oficiálny názov klubu, identifikačné číslo organizácie (IČO), právnu formu, sídlo, označenie príslušného registra, ktorý klub zapísal a číslo zápisu, meno, priezvisko, adresu trvalého pobytu alebo obdobného pobytu a funkciu osoby oprávnenej konať v mene klubu, ktorá zmluvu podpisuje.
Klub koná spôsobom uvedeným v stanovách alebo v zakladacej listine klubu. Spôsob konania je možné zistiť v internetovej verzii obchodného registra,[footnoteRef:1]23) ktorý vedie Ministerstvo spravodlivosti Slovenskej republiky, v registri občianskych združení,[footnoteRef:2]24) ktorý vedie Ministerstvo vnútra Slovenskej republiky alebo v inom zákonom určenom registri. Ak spôsob konania nie je možné zistiť z internetového portálu registra občianskych združení, preukazuje sa spôsob konania aktuálnymi stanovami občianskeho združenia zaregistrovanými na príslušnom registrovom úrade. Ak zmluvu podpisuje osoba splnomocnená štatutárnym orgánom, musí byť k zmluve takéto splnomocnenie priložené v prvopise alebo jeho notársky osvedčená kópia.
Zmluvu o profesionálnom vykonávaní športu môže uzatvoriť len klub, ktorý je riadnym členom SFZ.
Klub, ktorý je účastníkom I. a II. ligy, môže sprofesionálom podľa článku 24a, len ak má na účte SFZ zloženú zábezpeku.Výška zábezpeky je stanovená nasledovne:

	Úroveň súťaže
	Suma zábezpeky

	I. liga
	30.000,- EUR

	II. liga
	10.000,- EUR

	IV. liga a nižšie súťaže (len v prípade uzatvorenia zmluvy s profesionálom)
	5.000,- EUR



Ak sa klub dostane do omeškania s plnením finančných záväzkov vyplývajúcich zo záväzných rozhodnutí orgánov na riešenie sporov SFZ, je riadiaci orgán súťaže oprávnený poukázať finančné plnenie oprávnenému zo zábezpeky klubu, ktorý je v omeškaní, na základe žiadosti oprávneného. Príslušný riadiaci orgán poukáže finančnú zábezpeku na účet oprávnenému do 15 dní odo dňa doručenia žiadosti podľa predchádzajúcej vety. K žiadosti musí byť priložený aj originál predmetného rozhodnutia príslušného orgánu s vyznačenou doložkou právoplatnosti a vykonateľnosti.
V prípade postupu podľa odseku 7 je klub povinný doplniť finančnú zábezpeku do výšky podľa odseku 6. Až do doplnenia zábezpeky podľa predchádzajúcej vety nie je klub oprávnený uzatvárať žiadnu novú zmluvu s .
Klub môže požiadať o vrátenie zábezpeky podľa odseku 6 až po skončení trvania poslednej zmluvy s , ktorá je registrovaná na SFZ. Príslušný riadiaci orgán poukáže finančnú zábezpeku na účet klubu do 1 dní odo dňa doručenia žiadosti podľa predchádzajúcej vety. 
Klub, ktorý zložil na účet SFZ vyššiu zábezpeku, než je uvedená v odseku 6, môže písomne požiadať SFZ prostredníctvom vedúceho oddelenia riadenia súťaží o vrátenie príslušnej nadhodnoty zloženej zábezpeky. SFZ poukáže príslušnú nadhodnotu finančnej zábezpeky na bankový účet klubu uvedený v žiadosti do 14 dní od doručenia tejto žiadosti.
Klub, ktorý je účastníkom nižšej úrovne súťaže a zložil zábezpeku pre vyššiu úroveň súťaže podľa odseku 6, pričom má naďalej registrovanú na SFZ aspoň jednu zmluvu o profesionálnom vykonávaní športu s profesionálom alebo zmluvu o amatérskom vykonávaní športu s amatérom, môže písomne požiadať SFZ prostredníctvom vedúceho oddelenia riadenia súťaží o vrátenie príslušnej nadhodnoty zloženej zábezpeky z titulu zostupu do nižšej úrovne súťaže. SFZ poukáže príslušnú nadhodnotu finančnej zábezpeky na bankový účet klubu uvedený v žiadosti do 14 dní od doručenia tejto žiadosti.
Ak klub postúpi z nižšej úrovne súťaže do vyššej úrovne súťaže, je povinný doplniť finančnú zábezpeku do výšky podľa odseku 6 pre vyššiu úroveň súťaže, a to do 14 dní pred začiatkom súťažného ročníka. Doplnenie finančnej zábezpeky preukazuje klub zaslaním kópie bankového výpisu alebo potvrdenia o platbe na SFZ prostredníctvom vedúceho oddelenia riadenia súťaží. Až do doplnenia zábezpeky podľa predchádzajúcej vety nie je klub oprávnený uzatvárať žiadnu novú zmluvu o profesionálnom vykonávaní športu s profesionálom alebo zmluvu o amatérskom vykonávaní športu s amatérom.
(3) Ak hráč a klub uzatvoria zmluvu o amatérskom vykonávaní športu podľa článku 24a, ktorej obsah spĺňa znaky závislej práce podľa článku 4 ods. 3, považuje sa hráč na účely predpisov SFZ za hráča so statusom profesionála a na predmetný zmluvný vzťah sa primerane použijú ustanovenia tohto článku.
Zmluva o profesionálnom vykonávaní športu sa uzatvára výlučne na štandardizovanom vzore zmluvy, ktorý tvorí prílohu č. 4 tohto poriadku. Zmluvné strany môžu doplniť iba tie ustanovenia, pri ktorých to štandardizovaný vzor zmluvy výslovne umožňuje alebo ktoré nie sú v rozpore s jeho obsahom ani s týmto poriadkom. Anglická verzia štandardizovaného vzoru zmluvy tvorí prílohu č. 4a; v prípade rozdielov medzi slovenskou a anglickou jazykovou verziou je rozhodujúca slovenská jazyková verzia.




5. V Čl. 24a odsek 11 znie: 

„(11) Klub a hráč si môžu v zmluve o amatérskom vykonávaní športu dohodnúť zmluvnú pokutu pre prípad, ak hráč počas trvania zmluvy prestúpi do klubu so sídlom mimo územia Slovenskej republiky bez riadneho skončenia zmluvy. Dohoda o zmluvnej pokute musí obsahovať výšku zmluvnej pokuty alebo spôsob jej určenia.

Dôvod: Navrhuje sa umožniť zmluvným stranám dohodnúť si zmluvnú pokutu ako občianskoprávny zabezpečovací prostriedok pre prípad porušenia povinností hráča vyplývajúcich zo zmluvy o amatérskom vykonávaní športu, najmä v prípade jeho odchodu do zahraničia počas trvania zmluvy bez jej riadneho skončenia. Cieľom je posilniť ochranu klubov spôsobom, ktorý je založený na zmluvnom vzťahu medzi klubom a hráčom a nevyžaduje uplatňovanie disciplinárnych sankcií voči zahraničným subjektom.

6. V Čl. 27 ods. 2 znie: 

„(2) Klub je povinný zmluvu podľa článku 24, 24a alebo 25 predložiť na registráciu matrike SFZ minimálne v troch rovnopisoch (origináloch) alebo notársky osvedčených kópiách, po jednom pre každú zmluvnú stranu a jeden na účely registrácie a archivácie v registri zmlúv, a to v slovenskom jazyku, českom jazyku alebo v jednom z oficiálnych jazykov FIFA; ak zmluva nebola uzatvorená v slovenskom jazyku, českom jazyku alebo v oficiálnom jazyku FIFA, je predkladateľ povinný predložiť aj úradný preklad do slovenského jazyka alebo do oficiálneho jazyka FIFA. Nesplnenie tejto povinnosti klubom sa považuje za disciplinárne previnenie podľa čl. 64 Disciplinárneho poriadku SFZ, za ktoré sa klubu uloží sankcia podľa čl. 64 Disciplinárneho poriadku SFZ.“ 

Dôvod: Úprava precizuje procesné podmienky predkladania hráčskych zmlúv na registráciu s dôrazom na ich jazykovú verziu a archiváciu. Zároveň sa prostredníctvom explicitného prepojenia s Disciplinárnym poriadkom SFZ zavádza jasný sankčný mechanizmus pre kluby, ktoré si túto povinnosť nesplnia. Cieľom je posilniť zmluvnú disciplínu, transparentnosť registračného procesu a zamedziť sporom vyplývajúcim z nepredložených, neúplných alebo nesprávne preložených zmluvných dokumentov.

7. V Čl. 27 ods. 3 znie:

„(3) Matrika SFZ zmluvu zaregistruje do 15 dní odo dňa predloženia zmluvy, ak je zmluva v súlade s týmto poriadkom a obsahuje všetky povinné náležitosti podľa Prílohy č. 4 Časť A. Matrika SFZ označí prvú stranu zmluvy registračným číslom zmluvy a každú stranu zmluvy odtlačkom pečiatky matriky a dva rovnopisy zmluvy zašle zmluvným stranám na adresu uvedenú v zmluve. 

Dôvod: Úprava jednoznačne stanovuje rozsah registračnej povinnosti matriky SFZ, ktorá odteraz povinne skúma výhradne prítomnosť minimálnych štandardov chrániacich status profesionálneho hráča (Časť A), pričom sa garantuje zmluvná autonómia strán a plynulá registrácia zmluvy aj bez prítomnosti voliteľných ustanovení zmluvy (Časť B).

8. V Čl. 27 ods. 4 znie:

„(4) Matrika SFZ odmietne zmluvu zaregistrovať, ak nie je v súlade s týmto poriadkom alebo ak v nej chýba ktorákoľvek z povinných náležitostí podľa Prílohy č. 4 Časť A. V takom prípade matrika SFZ označí nedostatky v zmluve a vyzve zmluvné strany na ich odstránenie v lehote 15 dní odo dňa doručenia oznámenia o odmietnutí registrácie zmluvy. Ak zmluvné strany v tejto lehote nedostatky neodstránia, v rámci SFZ platí, že k uzavretiu zmluvy nedošlo a SFZ na takúto zmluvu neprihliada.“

Dôvod: Taxatívne vymedzenie chýbajúcich náležitosti z Prílohy č. 4 Časti A (minimálne štandardy) je legitímnym dôvodom na odmietnutie registrácie zmluvy, čím sa zachováva osvedčená 15-dňová lehota na nápravu, no matrika sa odbremeňuje od kontroly voliteľných dojednaní klubov a hráčov.

9. V Čl. 27 ods. 5 sa slová „s článkom 18 ods. 14 písm. b“ nahrádzajú slovami „s článkom 18 ods. 13 písm. b“. 

Dôvod: Oprava technickej chyby v odkazovníku, keďže dotknutý odsek 14 nemá vnútorné členenie na písmená.

10. Za čl. 44b sa vkladá Čl. 44c, ktorý vrátane nadpisu znie:

„Článok 44c – Prechodné ustanovenia k úpravám účinným od 1. januára 2027
(1) Povinnosť dodržať štruktúru zmluvy o profesionálnom vykonávaní športu podľa Prílohy č. 4 sa uplatňuje na zmluvy o profesionálnom vykonávaní športu uzatvorené po 31. decembri 2026.
(2) Zmluvné vzťahy založené zmluvami o profesionálnom vykonávaní športu uzatvorenými do 31. decembra 2026 sa riadia predpismi účinnými do 31. decembra 2026; podmienky týchto zmlúv zostávajú plne zachované a zmluvné strany nie sú povinné ich spätne upravovať alebo dopĺňať podľa Prílohy č. 4.
Dôvod: Prechodné ustanovenie jasne vymedzuje časový rámec, od ktorého sú zmluvné strany povinné rešpektovať novú štruktúru profesionálnych zmlúv podľa Prílohy č. 4. Stanovenie termínu na 1. január 2027 poskytuje klubom aj matrike SFZ dostatočný časový priestor na administratívnu prípravu. Návrh dôsledne rešpektuje princíp právnej istoty a zákaz retroaktivity – nová povinnosť sa dotkne výhradne zmlúv uzatvorených po tomto dátume. Už existujúce a v minulosti riadne zaregistrované zmluvné vzťahy zostávajú nedotknuté, v plnej platnosti a zmluvné strany nemajú povinnosť ich spätne prepracovávať ani k nim čokoľvek dodatočne dokladať.

/

„Článok 44c – Prechodné ustanovenia k úpravám účinným od súťažného ročníka 2027/2028
(1) Povinnosť dodržať štruktúru zmluvy o profesionálnom vykonávaní športu podľa Prílohy č. 4 sa uplatňuje na zmluvy o profesionálnom vykonávaní športu uzatvorené pre súťažný ročník 2027/2028 a nasledujúce súťažné ročníky, od 1. júla 2027.
(2) Zmluvné vzťahy založené zmluvami o profesionálnom vykonávaní športu uzatvorenými a účinnými do konca súťažného ročníka 2026/2027 sa riadia predpismi účinnými do 30. júna 2027; podmienky týchto zmlúv zostávajú plne zachované v pôvodnom znení.“
Dôvod: Alternatívne riešenie naviazané na štruktúru futbalovej sezóny posúva povinnosť dodržiavať štruktúru náležitostí podľa Prílohy č. 4 na začiatok nového súťažného ročníka 2027/2028, t. j. k 1. júlu 2027. Z hľadiska legislatívnej techniky sa striktne chránia legitímne očakávania zmluvných strán; zmluvy, ktoré boli uzatvorené pre prebiehajúci súťažný ročník 2026/2027, zostávajú v platnosti podľa doterajších predpisov a ich právna kontinuita zostáva plne zachovaná.

11. V Prílohe č. 2 - Poplatky sa v tabuľke SADZOBNÍK POPLATKOV dopĺňa nová položka, ktorá znie: 

„medzinárodná základná registrácia........................................................ 40 EUR“. 

Dôvod: Zavedenie novej poplatkovej položky reaguje na enormný nárast počtu prvotných registrácií zahraničných hráčov v systéme ISSF. Administratívny proces spojený s medzinárodnou registráciou je neporovnateľne náročnejší než pri domácej registrácii, zvýšený poplatok tak reflektuje reálne personálne a časové náklady matriky SFZ spojené s týmto medzinárodným procesom. 

12. V prílohe č. 2 - Poplatky sa v tabuľke SADZOBNÍK POPLATKOV suma položky registrácia zmluvy medzi klubom a profesionálom „5 EUR“ nahrádza sumou „10 EUR“.

Dôvod: Zvýšenie poplatku reflektuje reálne administratívne náklady spojené s procesom kontroly, registrácie a archivácie profesionálnych zmlúv v systéme ISSF.

13. V prílohe č. 2 - Poplatky sa v tabuľke SADZOBNÍK POPLATKOV suma položky registrácia zmluvy medzi klubmi „5 EUR“ nahrádza sumou „10 EUR“.

Dôvod: Zosúladenie výšky poplatku s registráciou hráčskych zmlúv a pokrytie zvýšených administratívnych nákladov pri spracovaní transferových zmlúv medzi klubmi.

14. V Prílohe č. 2 - Poplatky sa v tabuľke SADZOBNÍK POPLATKOV vypúšťa položka týkajúca sa registrácie zmluvy o zastupovaní hráča alebo klubu sprostredkovateľom.

Dôvod: Vypustenie poplatku z dôvodu jeho fakturačnej nevymáhateľnosti od sprostredkovateľov.
15. Príloha č. 4 vrátane nadpisu znie:
„PRÍLOHA č. 4 – Zmluva o profesionálnom vykonávaní športu 
[image: Obrázok, na ktorom je symbol, emblém, logo, kruh

ČASŤ A (záväzná) - MINIMÁLNE ŠTANDARDY HRÁČSKEJ ZMLUVY 


Povinné náležitosti zmluvy o profesionálnom vykonávaní športu podľa čl. 24, 26 a 28 Registračného a prestupového poriadku SFZ :
I. Identifikácia zmluvných strán
A. Športová organizácia / Klub1:
	Názov klubu
	

	Právna forma
	

	Sídlo
	

	IČO
	

	Registrácia
	

	V mene ktorého koná
	

	Adresa trvalého / obdobného pobytu oprávnenej osoby
	

	Funkcia oprávnenej osoby
	



1 Označenie športovej organizácie / klubu a jej / jeho identifikačné údaje – oficiálny názov, IČO, právna forma, sídlo, označenie príslušného registra, ktorý klub zapísal a číslo zápisu, meno, priezvisko, adresa trvalého pobytu alebo obdobného pobytu, funkcia osoby oprávnenej konať v mene klubu, ktorá zmluvu podpisuje.

B. Športovec / Hráč2:

	Meno a priezvisko
	

	Dátum narodenia
	

	Štátna príslušnosť
	

	Adresa trvalého/obdobného pobytu 
	

	Zákonný zástupca
	




2 Označenie športovca / hráča a jeho identifikačné údaje - meno, priezvisko, dátum narodenia, štátna príslušnosť a adresa trvalého pobytu alebo obdobného pobytu hráča; ak zmluvu podpisuje zákonný zástupca hráča, uvedú sa aj jeho údaje. 

II. Predmet a realizácia športovej činnosti:

	Deň začatia vykonávania športu3
	

	Doba trvania zmluvy4
	



3 Deň začatia vykonávania športu – nesmie byť skorší ako deň nadobudnutia účinnosti zmluvy.
4 Doba trvania zmluvy – najviac 5 rokov (klub s profi licenciou + hráč nad 18r), najviac 3 roky (klub s profi licenciou + hráč 15-18r), najviac 18 mesiacov (ostatné kluby + hráč nad 15r); doba trvania pri prípadnom predĺžení nesmie presiahnuť maximálnu celkovú dobu trvania zmluvy. 

III. Mzda a mzdové podmienky:

	Mesačná mzda (v EUR)5
	


5 Mesačná mzda – dohodnutá pevná suma (v EUR), ktorá musí byť vyššia ako minimálna mzda stanovená podľa osobitného predpisu.	Comment by Lukáš Pitek: dať ešte netto

IV. Účasť sprostredkovateľa:


	Má hráč platnú zmluvu so sprostredkovateľom?
	ÁNO/NIE

	Podieľal sa sprostredkovateľ na rokovaní o uzatvorení zmluvy a na jej uzatvorení?
	ÁNO/NIE

	Identifikácia a podpis agenta (ak bol účastný)6
	



6 V prípade, ak sa sprostredkovateľ podieľal na rokovaní alebo na uzatvorení zmluvy, v zmluve sa povinne uvádza jeho meno, priezvisko a podpis. V opačnom prípade zmluvné strany vyhlasujú, že sa žiadna ďalšia osoba na rokovaní nepodieľala.

V. Platnosť a účinnosť zmluvy:


	Deň nadobudnutia účinnosti zmluvy7
	

	Deň skončenia účinnosti zmluvy8
	

	Miesto a dátum podpisu9
	



7 Zmluva musí obsahovať deň, mesiac a rok nadobudnutia účinnosti zmluvy.
8 Zmluva musí obsahovať deň, mesiac a rok, kedy sa trvanie účinnosti zmluvy končí.
9 Zmluva musí byť riadne podpísaná klubom a hráčom - hráča mladšieho ako 18 rokov podpisuje aj zákonný zástupca; v zmluve musí byť uvedené miesto a dátum podpisu.



ČASŤ B (nezáväzná) – VOLITEĽNÁ ČASŤ ZMLUVY

Tieto ustanovenia majú charakter odporúčaného vzoru. Zmluvné strany ich môžu v zmluve modifikovať, doplniť alebo po vzájomnej dohode úplne vynechať bez vplyvu na úspešnosť registrácie zmluvy.

1. Finančné bonusy a náhrady nad rámec základnej mzdy
· ustanovenia o hráčskych prémiách (za vyhratý zápas, za umiestnenie družstva, atď.),
· náhrady cestovných výdavkov a určenie miesta pravidelného vykonávania športu pre účely služobných ciest,
· poskytovanie nepeňažných plnení (služobné auto, ubytovanie, príspevky na stravovanie nad rámec zákona).
2. Používanie osobnostných práv 
· udelenie súhlasu na bezodplatné/odplatné používanie podobizne, obrazových a zvukových záznamov hráča na komerčné, marketingové a klubové účely,
· podmienky účasti hráča na autogramiádach, tlačových besedách a marketingových akciách sponzorov klubu.
3. Osobitné povinnosti hráča a klubu nad rámec zákona
· povinnosť klubu zabezpečiť športovcovi odbornú prípravu na maturitné skúšky alebo jazykové konzultácie,
· povinnosť hráča chodiť na oficiálne klubové podujatia oblečený v jednotnom spoločenskom oblečení dodanom klubom,
· krátenie dovolenky zo strany klubu za neospravedlnene zameškané tréningy alebo zápasy.
4. Doložka o opcii (predĺžení zmluvy)
· podmienky uplatnenia jednostrannej alebo obojstrannej opcie na predĺženie zmluvy o stanovené obdobie a lehota, v ktorej sa musí druhá strana vyjadriť.
5. Ustanovenia o mlčanlivosti a ochrane údajov
· konkrétny rozsah obchodného tajomstva (zákaz zverejňovania detailov zmluvy tretím osobám),
· špecifické udelenie súhlasu so spracovaním osobných údajov pre komerčné účely klubu a pre potreby poisťovní.“
Dôvod:  Rozdelenie prílohy jasne oddelí kogentné (záväzné) ustanovenia, ktoré chránia status profesionálneho futbalistu a stabilitu zmlúv, od dispozitívnych (voliteľných) ustanovení, ktoré sú plne v kompetencii individuálnej dohody medzi klubom a hráčom. Zároveň sa tým zjednoduší schvaľovací proces pre matriku SFZ v systéme ISSF.

16. Príloha č. 4a vrátane nadpisu znie:
„PRÍLOHA č. 4a – Zmluva o profesionálnom vykonávaní športu (v anglickom jazyku)
[image: Obrázok, na ktorom je symbol, emblém, logo, kruh

PART A (binding) - MINIMUM PLAYER CONTRACT STANDARDS 


Mandatory requirements of the Contract for Professional Pursuance of Sport Under Article 24, 26 and 28 of the SFZ Registration and Transfer Regulations :
I. Identification of the Contracting Parties
A. Sports Organization / Club1:
	Name of the club
	

	Legal form
	

	Registered Office
	

	Company ID No.
	

	Registration
	

	Acting on behalf of which
	

	Address of permanent / similar residence of the authorized person
	

	Function of the authorized person
	



1 Designation of the sports organization / club and its identification data – official name, Company ID No., legal form, registered office, designation of the relevant register that registered the club and the registration number, first name, surname, address of permanent residence or similar residence, function of the person authorized to act on behalf of the club who signs the contract.

B. Sportsman / Player2:

	First Name and Surname
	

	Date of Birth
	

	Nationality
	

	Address of permanent / similar residence 
	

	Legal Representative
	




2 Designation of the sportsman / player and their identification data – first name, surname, date of birth, nationality, and address of permanent residence or similar residence of the player; if the contract is signed by a legal representative of the player, their details shall also be provided. 

II. Subject Matter and Performance of Sporting Activity:

	Day of commencement of sporting activity 3
	

	Duration of the contract4
	



3 Day of commencement of sporting activity – must not be earlier than the date of entry into force of the contract.
4 Duration of the contract – maximum 5 years (club with a pro license + player over 18 years old), maximum 3 years (club with a pro license + player 15-18 years old), maximum 18 months (other clubs + player over 15 years old); the duration in the event of a potential extension must not exceed the maximum total duration of the contract. 

III. Remuneration and Remuneration Conditions:

	Monthly salary (in EUR)5
	


5 Monthly salary – an agreed fixed amount (in EUR), which must be higher than the minimum wage established pursuant to special regulations. 

IV. Involvement of an Intermediary:


	Does the player have a valid contract with an Intermediary?
	YES/NO

	Did the Intermediary participate in the negotiation and conclusion of the contract?
	YES/NO

	Identification and signature of the Intermediary (if involved)6
	



6 In the event that an intermediary participated in the negotiation or conclusion of the contract, their name, surname and signature must be obligatorily stated in the contract. Otherwise, the contracting parties declare that no other person participated in the negotiations. 

V. Validity and Effectiveness of the Contract:


	Date of entry into force of the contract7
	

	Date of termination of the contract’s effectiveness 8
	

	Place and date of signature9
	



7 The contract must contain the day, month, and year of entry into force of the contract. 
8 The contract must contain the day, month, and year when the duration of the contract’s effectiveness expires. 
9 The contract must be duly signed by the club and the player – a player under 18 years of age shall also be signed by a legal representative; the place and date of signature must be stated in the contract.



PART B (not - binding) – OPTIONAL PART OF THE CONTRACT

These provisions have the character of a recommended template. The contracting parties may modify, supplement, or, upon mutual agreement, completely omit them from the contract without affecting the successful registration of the contract.
1. Financial bonuses and allowances beyond the basic salary 
· provisions on player bonuses (match-winning bonuses, performance bonuses for team placement, etc.),
· reimbursement of travel expenses and determination of the place of regular performance of sports for business trip purposes,
· provision of non-monetary benefits (company car, accommodation, meal allowances beyond the scope of the law).
2. Exploitation of personal image rights 
· granting of consent for the free/paid use of the player's likeness, image, and sound recordings for commercial, marketing, and club purposes,
· conditions of the player's participation in autograph sessions, press conferences, and marketing events of the club's sponsors.
3. Specific obligations of the player and the club beyond the scope of the law
· obligation of the club to provide the athlete with academic preparation for school-leaving (maturita) exams or language consultations,
· obligation of the player to attend official club events dressed in uniform team clothing supplied by the club,
· reduction of annual leave (holiday) by the club for unexcused absence from training sessions or matches. 
4. Option clause (Contract extension)
· conditions for exercising a unilateral or bilateral option to extend the contract for a specified period and the deadline within which the other party must express its position. 
5. Provisions on confidentiality and data protection
· specific scope of commercial secrets (prohibition of disclosing contract details to third parties),
· specific granting of consent to the processing of personal data for the commercial purposes of the club and for the requirements of insurance companies.“
Dôvod: Zavedenie novej štruktúry a znenia Prílohy č. 4a predstavuje zrkadlovú anglickú verziu slovenskej predlohy (Príloha č. 4), pričom zachováva identické delenie na záväznú Časť A a voliteľnú Časť B. Úprava reaguje na narastajúci počet zahraničných hráčov a osôb pôsobiacich v slovenskom futbale, ktorým poskytuje plnohodnotný a zrozumiteľný zmluvný vzor priamo v medzinárodnom jazyku.
Čl. II
Tento poriadok nadobúda účinnosť dňa .................... .
/
Tento poriadok nadobúda účinnosť dňa .................... , s výnimkou ustanovení Čl. I  bodu  6, 7, 14 a 15, ktoré nadobúdajú účinnosť .......................... .	Comment by Lukáš Pitek: Upravíme definitívne pri finalizácii

